Whistler Olympic Park

Whistler Olympic Park on talviurheilukeskus Kanadan Whistlerissä noin 10 kilometriä kaupungin keskustasta. Keskuksessa järjestettiin Vancouverin vuoden 2010 talviolympialaisten ampumahiihdon, maastohiihdon, mäkihypyn sekä yhdistetyn kilpailut. Kuhunkin keskuksen stadioniin mahtuu noin 10 000 katsojaa.

Whistler Olympic Park käsittää kahden hyppyrimäen (HS 140 ja HS 106) lisäksi 14 kilometrin mittaisen latuverkoston. Keskuksessa järjestettiin tammikuussa 2009 hiihdon ja mäkihypyn maailmancupin osakilpailut.

Kanadan talviurheilukeskukset
Ampumahiihtostadionit
Kanadan hiihto
Talviolympialaiset 2010
Talviparalympialaiset 2010
Brittiläinen Kolumbia